অবস্থার অবনতি, কার্শিয়াঙে টয় ট্রেনের ধাক্কায় আহত ছাত্রী ভর্তি হাসপাতালে

ওয়েবডেস্ক: ইয়ার পড (Ear Pod)  কানে দিয়ে চলতে দিয়ে বড়সড় দুর্ঘটনার মুখোমুখি হলেন ছাত্রী। টয় ট্রেন (Toy Train Incident) আসার শব্দ শুনতেই পেল না ছাত্রী। ধাক্কার মারার পরেও তাঁকে কিছুটা দূর টেনে নিয়ে যায় টয় ট্রেন।

গুরুতর আহত অবস্থায় তাঁকে উদ্ধার করে তাঁকে শিলিগুড়ি মেডিক্যাল কলেজ ও হাসপাতালে (Siliguri Medical College and Hospital) নিয়ে যাওয়া হয়েছে। সোমবার দার্জিলিং (Darjeeling) থেকে শিলিগুড়ি (Siliguri)  যাচ্ছিল টয় ট্রেনটি সেই সময় এই দুর্ঘটনা ঘটে কার্শিয়াঙে (Kurseong)।

আচমকা টয় ট্রেনের সামনে চলে আসেন যুবতী। সঙ্গে সঙ্গেই তাঁকে উদ্ধারে দৌড়ে আসেন স্থানীয়রা। প্রথমে তাঁকে  উদ্ধার করে কার্শিয়াং মহকুমা হাসপাতালে ভর্তি করা হয়। অবস্থার অবনতি হওয়ায় তাঁকে শিলিগুড়ি মেডিক্যাল কলেজ ও হাসপাতালে স্থানান্তরিত করা হয়েছে।

আরও পড়ুন: কমল বাণিজ্যিক গ্যাসের দাম

ছাত্রীর বাড়ি বাড়ি মকাইবাড়ি চা বাগানের (Makaibari tea garden) অন্তর্গত কয়লাপানি এলাকায়। এদিন কাজের জন্য কার্শিয়াং এসেছিলেন।

গতবছরের জুনে কার্শিয়াঙে টয়ট্রেনের ধাক্কায় মৃত্যু হয়েছিল ১৬ বছরের এক কিশোরের। কার্শিয়াং রেল স্টেশনে টয়ট্রেনটি ঢোকার সময় রেললাইনে পড়ে যায় ওই কিশোর। টয়ট্রেনের পিছনের কামরায় পিষ্ট হয়ে যায় সে। ২০২৩ সালে কার্শিয়াঙের তিনধারিয়ায় টয়ট্রেনের ধাক্কায় এক বৃদ্ধের মৃত্যু হয়েছিল। আচমকা টয়ট্রেনের লাইনে চলে এসেছিলেন তিনি।