রাজু বিস্তা নেতৃত্বে মিছিল, SSC দুর্নীতি নিয়ে এসডিও অফিস ঘেরাও দার্জিলিং জেলা বিজেপির

রীনা কুমার, শিলিগুড়ি: এসএসসি দুর্নীতি (SSC Scam) নিয়ে এসডিও অফিস অভিযান দার্জিলিং জেলা (Darjeeling)  বিজেপির (BJP)। পুলিশের ব্যারিকেট (Police barricade) ভেঙে দিলেন বিজেপির কর্মীরা। এসএসসি দুর্নীতি ও রাজ্যের শাসক দল তৃণমূল কংগ্রেসের (TMC) বিরুদ্ধে ২৬ হাজার চাকরি চুরির অভিযোগ তুলে বৃহস্পতিবার শিলিগুড়িতে (Shiliguri) এসডিও অফিস অভিযান করল দার্জিলিং জেলা বিজেপি (Darjeeling District BJP) ।

এদিন দার্জিলিং এর সাংসদ রাজু বিস্তার (MP Raju Bista) নেতৃত্বে বিজেপির কর্মী সমর্থকেরা মিছিল করে। শিলিগুড়ি মহকুমা শাসকের দফতরের সামনে আসলে সেখানে আগে থেকেই মোতায়েন ছিল বিশাল পুলিশবাহিনী। ব্যারিকেট দিয়ে আটকে রাখা হয়েছিল প্রধান ফটক।

তবে বিজেপির মিছিল মহকুমা শাসকের দফতরের সামনে আসতেই বিজেপির কর্মী সমর্থকেরা বলপূর্বক পুলিশের দেওয়া ব্যারিকেট ভেঙে ফেলে। এরপরেই ব্যারিকেট নিয়ে পুলিশ ও বিজেপি কর্মী সমর্থকদের মধ্যে শুরু হয় ধস্তাধস্তি।

আরও পড়ুন: বিতান অধিকারীর দেহ পৌঁছল তাঁর বাড়িতে

তবে কিছুক্ষণের মধ্যেই পুলিশ পরিস্থিতি নিয়ন্ত্রণে আনে ও পরবর্তীতে বিজেপি নেতৃত্ব ও কর্মীরা মহকুমা দফতরের সামনে রাস্তায় বসে পড়ে বিক্ষোভ দেখাতে থাকে।

যার ফলে যান চলাচল বন্ধ হয়ে যায় হিলকার্ড রোড দিয়ে। দীর্ঘক্ষণ বিক্ষোভ দেখানোর পর অবশেষে বিক্ষোভ থেকে সরে যায় বিজেপি।