টানা বৃষ্টিতে বিপর্যস্ত উত্তরবঙ্গ! উদ্বেগ প্রকাশ প্রধানমন্ত্রীর

ওয়েব ডেস্ক : প্রকৃতির রোষানলে উত্তরবঙ্গ (North Bengal)। টানা বৃষ্টিতে (Rain) ভেসে গেল একাধিক জেলা। অনেক জায়গায় তৈরি হয়েছে বন্যা পরিস্থিতি। দার্জিলিংয়ে (Darjeeling) ধস নেমে মৃত্যু হয়েছে ৪ জনের। সেই সংখ্যা আরও বাড়তে পারে বলে আশঙ্কা করা হচ্ছে। এই পরিস্থিতিতে আতঙ্কের মধ্যে দিন কাটছে পর্যটকদের। আর এ নিয়ে উদ্বেগ প্রকাশ করলেন প্রধানমন্ত্রী নরেন্দ্র মোদি (Narendra Modi)।

তিনি নিজের এক্স হ্যান্ডেলে এ নিয়ে পোস্ট করে লিখেছেন, “দার্জিলিংয়ে সেতু দুর্ঘটনায় প্রাণহানির ঘটনায় গভীরভাবে মর্মাহত। যাঁরা তাঁদের প্রিয়জনদের হারিয়েছেন, তাঁদের প্রতি গভীর সমবেদনা। আহতরা দ্রুত সুস্থ হয়ে উঠুন—এই কামনা করি। প্রবল বৃষ্টিপাত ও ভূমিধসের প্রেক্ষিতে দার্জিলিং ও আশেপাশের এলাকার পরিস্থিতি নিবিড়ভাবে পর্যবেক্ষণ করা হচ্ছে। ক্ষতিগ্রস্তদের জন্য সমস্ত সম্ভাব্য সহায়তা প্রদান করতে আমরা প্রতিশ্রুতিবদ্ধ।”

আরও খবর : রাতভর বৃষ্টি! ভয়াবহ ধসে ভাঙল ব্রিজ! দার্জিলিংয়ে মৃত্যুমিছিল, হাহাকার

আলিপুর আবহাওয়া দফতর আগেই জানিয়েছিল, উত্তরবঙ্গে (North Bengal) ভারী থেকে অতি ভারী বৃষ্টির (Rain) সম্ভাবনা রয়েছে। সেই পূর্বাভাসই মিলিয়ে শনিবার রাত থেকে সকাল পর্যন্ত নিরবচ্ছিন্ন বর্ষণে পাহাড়ের জনজীবন বিপর্যস্ত হয়ে পড়েছে। তিস্তা নদীর জলস্তর হু-হু করে বেড়ে গিয়ে জাতীয় সড়কে উঠে এসেছে।

দার্জিলিংয়ে সেতু দুর্ঘটনায় প্রাণহানির ঘটনায় গভীরভাবে মর্মাহত। যাঁরা তাঁদের প্রিয়জনদের হারিয়েছেন, তাঁদের প্রতি গভীর সমবেদনা। আহতরা দ্রুত সুস্থ হয়ে উঠুন—এই কামনা করি।

প্রবল বৃষ্টিপাত ও ভূমিধসের প্রেক্ষিতে দার্জিলিং ও আশেপাশের এলাকার পরিস্থিতি নিবিড়ভাবে পর্যবেক্ষণ করা হচ্ছে।…

— Narendra Modi (@narendramodi) October 5, 2025

তিস্তাবাজারের কাছে ২৯ মাইল এলাকায় ১০ নম্বর জাতীয় সড়ক জলে তলিয়ে বন্ধ হয়ে গিয়েছে যান চলাচল। কালিম্পং (Kalimpong) এবং সিকিমের (Sikkim) দিকেও যোগাযোগ বন্ধ হয়ে পড়ায় আটকে পড়েছেন বহু পর্যটক। প্রশাসন পর্যটকদের নিরাপদ জায়গায় স্থানান্তরিত করার ব্যবস্থা শুরু করেছে। ইতিমধ্যে মুখ্যমন্ত্রী ভার্চুয়াল বৈঠক করে সমস্ত খোঁজখবর নিয়েছেন। সোমবারে পরিস্থিতি খতিয়ে দেখতে উত্তরবঙ্গ সফরে যাবেন তিনি। এবার এ নিয়ে উদ্বেগ প্রকাশ করলেন মোদি (Modi)।