সেবক যাওয়ার পথে ফের ধস, কী অবস্থা দেখুন!

ওয়েব ডেস্ক: সেবকের করোনেশন ব্রিজের কাছে ভয়াবহ ধস পড়ে বিপত্তি। বন্ধ ১০ নম্বর জাতীয় সড়ক। যার জেরে আপাতত বন্ধ যানচলাচল। ঘুরপথে দার্জিলিং থেকে সিকিম যেতে হচ্ছে পর্যটকদের। যত তাড়াতাড়ি সম্ভব যান চলাচল স্বাভাবিক করার চেষ্টা করা চলছে বলে জানানও হয়েছে প্রশাসনের তরফে।

চলতি বছরে বর্ষার দাপট কিছুতেই যেন বিদায় নিতে চাইছে না। যার জেরে উত্তরবঙ্গের পরিস্থিতি দিনদিন ভয়াবহ আকার নিচ্ছে। ফুঁসছে নদীগুলি। লাগাতার বৃষ্টিতে বারবার ধস নামছে পাহাড়ি রাস্তায়। সম্প্রতি, শ্বেতিঝোড়ার কাছে রাস্তার বেশ কিছুটা অংশ তিস্তা গর্ভে তলিয়ে যায়। তবে সেই সময় মেরামত করে যান চলাচল স্বাভাবিক করা হয়।

আরও পড়ুন: রাতের অন্ধকারে পরপর ৪টি দোকানে চুরি, কী হল তারপর?

১০ নং জাতীয় সড়ক শিলিগুড়ি থেকে সিকিম পৌছানোর প্রধান রাস্তা। সেখানে ফের নতুন করে ধস নামায় বিপাকে পড়েছেন পর্যটকরা। দার্জিলিং থেকে সেবক যাওয়ার পথে সমস্যার মুখে পড়তে হচ্ছে যাত্রীদের।